CELEX: 32019D1742
Language: et
Date: 2019-10-17 00:00:00
Title: Komisjoni Rakendusotsus (EL) 2019/1742, 17. oktoober 2019, milles käsitletakse tasude sissenõudmise piirkondade ühikumäärade vastavust rakendusmäärustele (EL) nr 390/2013 ja (EL) nr 391/2013 (teatavaks tehtud numbri C(2019) 7333 all) (EMPs kohaldatav tekst)

21.10.2019   
               
               
                  ET
               
               
                  Euroopa Liidu Teataja
               
               
                  L 267/9
               
            
         KOMISJONI RAKENDUSOTSUS (EL) 2019/1742,
         17. oktoober 2019,
         milles käsitletakse tasude sissenõudmise piirkondade ühikumäärade vastavust rakendusmäärustele (EL) nr 390/2013 ja (EL) nr 391/2013
         
            (teatavaks tehtud numbri C(2019) 7333 all)
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 15 lõiget 4,
         võttes arvesse komisjoni 3. mai 2013. aasta rakendusmäärust (EL) nr 391/2013, milles sätestatakse ühine aeronavigatsioonitasude süsteem, (2) eriti selle artikli 17 lõike 1 punkte d ja e,
         ning arvestades järgmist:
         
                     (1)
                  
                  
                     Rakendusmäärusega (EL) nr 391/2013 on kehtestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
                  
               
                     (2)
                  
                  
                     Komisjoni rakendusotsusega 2014/132/EL (5) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019, sealhulgas marsruudil osutatavate aeronavigatsiooniteenuste kulutõhususe eesmärk, väljendatuna nende teenuste eest makstavas kindlaksmääratud ühikuhinnas.
                  
               
                     (3)
                  
                  
                     Vastavalt rakendusmääruse (EL) nr 391/2013 artikli 17 lõike 1 punktidele b ja c peab komisjon hindama tasude sissenõudmise piirkondades kehtestatud ühikumäärasid, mille liikmesriigid esitasid komisjonile vastavalt kõnealuse rakendusmääruse artikli 9 lõigetele 1 ja 2. Hindamise käigus kontrollitakse, kas kõnealused ühikumäärad vastavad rakendusmäärustele (EL) nr 390/2013 ja (EL) nr 391/2013.
                  
               
                     (4)
                  
                  
                     Komisjon hindas 2019. aasta ühikumäärasid koostöös Eurocontroli tulemuslikkuse hindamise üksuse ja Eurocontroli marsruudi navigatsioonitasude keskasutusega, kasutades liikmesriikide poolt 1. juuniks 2018 ja 1. novembriks 2018 esitatud andmeid ning lisateavet. Komisjon võttis hindamisel arvesse nii liikmesriikide antud selgitusi kui ka parandusi, mis liikmesriigid tegid marsruudil osutatavate teenuste eest 2019. aastaks kehtestatud ühikumääradesse.
                  
               
                     (5)
                  
                  
                     21. detsembril 2018 esitasid funktsionaalse õhuruumiosa BlueMed liikmed Kreeka, Itaalia, Küpros ja Malta kõnealuse funktsionaalse õhuruumiosa täiendavalt läbivaadatud tulemuseesmärgid, mis vajaduse korral põhinesid parandusmeetmetel ning mida komisjon seejärel hindas. Läbilaskevõimega seotud põhilise tulemusvaldkonna puhul hindas komisjon marsruutlennu lennuliiklusvoo juhtimisest tingitud hilinemiste suhtes kehtestatud ja täiendavalt läbivaadatud tulemuseesmärkide kooskõla kõigi rakendusmääruse (EL) nr 390/2013 IV lisa punktis 4 sätestatud kriteeriumidega. Hindamise käigus selgus, et kõnealused täiendavalt läbivaadatud eesmärgid on kooskõlas kogu ELi hõlmava asjakohase tulemuseesmärgiga. Komisjon teavitas sellest asjaomaseid liikmesriike. Lisaks tuleks Itaaliale teatada, et 2018. aasta ühikumäärad vastavad rakendusmäärustele (EL) nr 390/2013 ja (EL) nr 391/2013.
                  
               
                     (6)
                  
                  
                     Kreeka ametiasutused esitasid komisjonile tõendeid selle kohta, et 2017. ja 2018. aasta ühikumäärades sisalduvad kindlaksmääratud kulud vastavad määruse (EL) nr 391/2013 sätetele. Kreekale tuleks teatada, et praegu kättesaadava teabe põhjal vastavad Kreeka marsruudi navigatsioonitasude sissenõudmise piirkonnas 2017. ja 2018. aastaks kehtestatud ühikumäärad rakendusmäärustele (EL) nr 390/2013 ja (EL) nr 391/2013.
                  
               
                     (7)
                  
                  
                     Lisaks leidis komisjon kooskõlas rakendusmääruse (EL) nr 391/2013 artikli 17 lõike 1 punktiga d, et Belgia, Bulgaaria, Tšehhi, Taani, Saksamaa, Eesti, Iirimaa, Kreeka, Hispaania, Prantsusmaa, Horvaatia, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi poolt marsruudi navigatsioonitasude sissenõudmise piirkondades 2019. aastaks kehtestatud ühikumäärad vastavad rakendusmäärustele (EL) nr 390/2013 ja (EL) nr 391/2013. Kõnealuseid liikmesriike tuleks sellest järeldusest teavitada.
                  
               
                     (8)
                  
                  
                     Eespool nimetatud järeldus ja teade selle kohta, et tasude sissenõudmise piirkondade ühikumäärad vastavad rakendusmäärustele (EL) nr 390/2013 ja (EL) nr 391/2013, ei piira määruse (EÜ) nr 550/2004 artikli 16 kohaseid käimasolevaid kontrolle ja uurimisi,
                  
               ON VASTU VÕTNUD KÄESOLEVA OTSUSE:
         
            Artikkel 1
            Marsruudi navigatsioonitasude sissenõudmise piirkondades 2019. aastaks kehtestatud ühikumäärad, mis on esitatud käesoleva otsuse lisas, vastavad rakendusmäärustele (EL) nr 390/2013 ja (EL) nr 391/2013.
         
         
            Artikkel 2
            Marsruudi navigatsioonitasude sissenõudmise piirkonnas Itaalias 2018. aastaks kehtestatud ühikumäär 79,98 eurot vastab rakendusmäärustele (EL) nr 390/2013 ja (EL) nr 391/2013. Marsruudi navigatsioonitasude sissenõudmise piirkonnas Kreekas 2017. aastaks kehtestatud ühikumäär 29,95 eurot ja 2018. aastaks kehtestatud ühikumäär 31,47 eurot vastavad rakendusmäärustele (EL) nr 390/2013 ja (EL) nr 391/2013.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 17. oktoober 2019
            
               
                  Komisjoni nimel
               
               Violeta BULC
               
                  komisjoni liige
               
            
         
         
            (1)  ELT L 96, 31.3.2004, lk 10.
         
            (2)  Komisjoni 3. mai 2013. aasta rakendusmäärus (EL) nr 391/2013, milles sätestatakse ühine aeronavigatsioonitasude süsteem (ELT L 128, 9.5.2013, lk 31).
         
            (3)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
         
            (4)  Komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
         
            (5)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).
      
      
         
            LISA
            
               Marsruudi ühikumäärad 2019. aastal
            
            
                         
                     
                     
                        Tasude sissenõudmise piirkond
                     
                     
                        Marsruudi ühikumäär 2019. aastal omavääringus  (1)
                        
                     
                  
                        1
                     
                     
                        Belgia ja Luksemburg
                     
                     
                        67,55
                     
                  
                        2
                     
                     
                        Bulgaaria
                     
                     
                        61,17
                     
                  
                        3
                     
                     
                        Tšehhi
                     
                     
                        1 029,20 
                     
                  
                        4
                     
                     
                        Taani
                     
                     
                        425,18
                     
                  
                        5
                     
                     
                        Saksamaa
                     
                     
                        63,63
                     
                  
                        6
                     
                     
                        Eesti
                     
                     
                        29,17
                     
                  
                        7
                     
                     
                        Iirimaa
                     
                     
                        28,12
                     
                  
                        8
                     
                     
                        Kreeka
                     
                     
                        30,45
                     
                  
                        9
                     
                     
                        Hispaania (Kanaari saared)
                     
                     
                        49,82
                     
                  
                        10
                     
                     
                        Hispaania mandriosa
                     
                     
                        61,19
                     
                  
                        11
                     
                     
                        Prantsusmaa
                     
                     
                        60,81
                     
                  
                        12
                     
                     
                        Horvaatia
                     
                     
                        313,27
                     
                  
                        13
                     
                     
                        Itaalia
                     
                     
                        77,96
                     
                  
                        14
                     
                     
                        Küpros
                     
                     
                        31,84
                     
                  
                        15
                     
                     
                        Läti
                     
                     
                        27,02
                     
                  
                        16
                     
                     
                        Leedu
                     
                     
                        42,75
                     
                  
                        17
                     
                     
                        Ungari
                     
                     
                        9 765,46 
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        Madalmaad
                     
                     
                        56,77
                     
                  
                        20
                     
                     
                        Austria
                     
                     
                        67,74
                     
                  
                        21
                     
                     
                        Poola
                     
                     
                        175,02
                     
                  
                        22
                     
                     
                        Portugal
                     
                     
                        24,68
                     
                  
                        23
                     
                     
                        Rumeenia
                     
                     
                        140,60
                     
                  
                        24
                     
                     
                        Sloveenia
                     
                     
                        59,51
                     
                  
                        25
                     
                     
                        Slovakkia
                     
                     
                        49,69
                     
                  
                        26
                     
                     
                        Soome
                     
                     
                        49,88
                     
                  
                        27
                     
                     
                        Rootsi
                     
                     
                        530,55
                     
                  
                        28
                     
                     
                        Ühendkuningriik
                     
                     
                        52,00
                     
                  
               (1)  * Need ühikumäärad ei hõlma arve väljastamise ja tasu sissenõudmise kuludega seotud halduslikku ühikumäära, millele on osutatud rakendusmääruse (EL) nr 391/2013 artikli 18 lõikes 1 ja mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.